stanford-oval/wikipedia huggingface dataset:
ราชสถานศิลปะการละคร (ประเทศอังกฤษ)
วิทยาเขต > โรงละคร

สถาบันมีโรงละครและโรงภาพยนตร์ 5 แห่งในอาคารบนถนน Malet ได้แก่ โรงละคร Jerwood Vanbrugh เป็นพื้นที่การแสดงที่ใหญ่ที่สุดที่มีความจุ 183 ที่นั่ง โรงละคร  GBS (จอร์จเบอร์นาร์ดชอว์เธียเตอร์) เป็นโรงละครแบล็คบ็อกซ์ที่มีความจุ 70 ที่นั่ง และโรงละคร Gielgud เป็นโรงละครแบล็คบ็อกซ์ที่มีความจุ 50 ที่นั่ง นอกจากนี้ยังมีโรงภาพยนตร์ 150 ที่นั่ง    ในเดือนมกราคมปี ค.ศ. 2012 สถาบันได้ทำสัญญาเช่ากับสถานที่ Drill Hall ที่อยู่ติดกันบนถนน Chenies และเปลี่ยนชื่อเป็น RADA Studios อาคาร Drill Hall สร้างขึ้นเมื่อปี ค.ศ. 1882 เป็นสถานที่อนุรักษ์เกรด 2 (อาคารที่ต้องให้ความสนใจเป็นพิเศษและต้องอนุรักษ์ในสหราชอาณาจักร) ซึ่งมีประวัติศาสตร์อันยาวนาน ทั้งของสหราชอาณาจักรและทางด้านศิลปะการแสดง เป็นอาคารที่นักบัลเล่ต์ Vaslav Nijinsky ใช้ในการฝึกซ้อมบัลเล่ต์กับบริษัท Ballets Russes ในปี ค.ศ. 1911  อาคารนี้ได้รับการปรับปรุง ปัจจุบันเป็นที่ดำเนินงานของ โรงละครสตูดิโอ ซึ่งมีความจุ 200 ที่นั่ง และโรงละครคลับ ซึ่งมีพื้นที่ 50 ที่นั่ง
ในเดือนเมษายน ปี ค.ศ. 2016 สถาบันได้รับใบอนุญาตให้มีการวางแผนพัฒนาใหม่บนถนน Chenies เป็นโรงละครริชาร์แอทเทนเบอเรอห์ (Richard Attenborough) (ตั้งชื่อตามชื่ออดีตประธาน ลอร์ด แอทเทนเบอเรอห์) รวมทั้งห้องสมุดใหม่ถาวร พื้นที่หอจดหมายเหตุ และพื้นที่สำนักงาน ห้องโถงขนาดใหญ่ที่จะเปิดสาธารณะ และมีหอพักนักศึกษาแห่งแรกของสถาบันบนพื้นที่สถาบัน
วิทยาเขต > ห้องสมุด

ห้องสมุดของสถาบันมีประมาณ 40,000 รายการ มีงานบทละครต้นตำรับมีประมาณ 12,000 บทละคร และผลงานต่าง ๆ เกี่ยวกับการแสดง เสียงและการพูด การเต้นรำและการเคลื่อนไหว ดนตรีและเพลง ชีวประวัติ เครื่องแต่งกาย บทวิจารณ์ภาพยนตร์ ภาพยนตร์ วิจิตรศิลป์ กวีนิพนธ์ การถ่ายภาพประวัติศาสตร์สังคม การออกแบบเวที ประวัติศาสตร์โรงละครและโรงละครทางเทคนิค การบริหารโรงละคร ทฤษฎีละคร การออกแบบละคร การกำกับ การเขียนบท และวารสารทางด้านการละคร  การรวบรวมรายการห้องสมุดเริ่มตั้งแต่ปี ค.ศ. 1904 โดยได้รับบริจาคจากนักแสดง นักเขียน และนักวิจารณ์ในเวลานั้น เช่น เซอร์ สไคร์ แบนครอฟท์ (Sir Squire Bancroft, ปี 1841 – 1926), วิลเลียม อาร์เชอร์ (William Archer, ปี 1856 – 1924), อาเธอร์ วิง พิเนอโร (Arthur Wing Pinero, ปี 1855 – 1934) และจอร์จ เบอร์นาร์ด ชอว์ (ปี 1856 – 1950)
วิทยาเขต > สิ่งอำนวยความสะดวกอื่น

สิ่งอำนวยความสะดวกอื่น ๆ ที่สถาบัน RADA ได้แก่ สตูดิโอสำหรับการแสดง ปฏิบัติการศิลปะฉากด้วยเฟรมจิตรกรรม ห้องทำงานของเครื่องแต่งกายและห้องจัดเก็บเสื้อผ้า สตูดิโอสำหรับการเต้นรำและการต่อสู้ สตูดิโอสำหรับการออกแบบ ปฏิบัติการทางด้านไม้และโลหะ สตูดิโอเสียง สตูดิโอการซ้อม (rehearsal)  และ RADA Studio Bar ซึ่งมีบาร์ที่ได้รับอนุญาตอย่างสมบูรณ์จากรัฐ คาเฟ่ และศูนย์ติดต่อสื่อสาร
การรับเข้าเรียน

สถาบัน RADA รับนักศึกษาเข้าหลักสูตรปริญญาตรีสาขาการแสดง (BA in Acting) ซึ่งเป็นหลักสูตร 3 ปี จะรับนักศึกษาใหม่ได้ไม่เกิน 28 คนต่อปี โดยมีสัดส่วนนักศึกษาชายและหญิง 50% - 50%  การรับเข้าเรียนจะขึ้นอยู่กับความเหมาะสมและการออดิชั่นที่ประสบความสำเร็จผ่านกระบวนการออดิชั่น 4 ขั้นตอน การทดสอบจะจัดขึ้นที่กรุงลอนดอน นิวยอร์กในสหรัฐ ดับลินในไอร์แลนด์ แมนเชสเตอร์ และเลสเตอร์
นอกจากนี้ สถาบัน RADA ยังเปิดการสอนหลักสูตรการจัดการโรงละครและละครเวทีทางเทคนิค (TTSM, Technical Theatre & Stage Management) ซึ่งเป็นหลักสูตรพื้นฐาน 2 ปี (FdA) และต่ออีกหนึ่งปีจึงจะจบหลักสูตรระดับ BA (Hons) โดยระยะเวลาหนึ่งปีท้ายนี้ นักศึกษาจะมีโอกาสศึกษาเชิงลึกและฝึกฝนเฉพาะทาง (specialisation) ของศิลปะและเทคนิคการละครหรือโรงละคร (อาทิเช่น การผลิตละคร (BA in Theatre Production))  หลักสูตร TTSM สามารถรับนักศึกษาได้ 36 คนต่อปี นอกจากนี้สถาบันยังมีการฝึกอบรมเฉพาะทาง ด้านเทคนิคการพัฒนาเครื่องแต่งกายสำหรับละครเวที ในระดับบัณฑิตศึกษา
ปัจจุบันสถาบัน RADA มีหลักสูตรปริญญาโท ได้แก่ โปรแกรม MA Theatre Lab และประกาศนียบัตรบัณฑิตศึกษาสาขาเครื่องแต่งกายสำหรับละครเวที (ซึ่งได้รับการรับรองจากคิงส์คอลเลจ ลอนดอน) สถาบันยังร่วมสอนหลักสูตร MA in Text and Performance กับวิทยาลัยเบอร์เบค (Birkbeck) มหาวิทยาลัยลอนดอน ซึ่งเป็นหลักสูตรที่ลงทะเบียนเรียนที่เบอร์เบค และได้รับปริญญาจากมหาวิทยาลัยลอนดอน
นอกจากนี้ RADA ยังมีหลักสูตรระยะสั้น มาสเตอร์คลาสต่างๆ และหลักสูตรภาคฤดูร้อน หลายหลักสูตรโดยมีมาตรฐานและช่วงอายุ การศึกษาและการขยายงานของสถาบัน ได้แก่ Elders Company (สำหรับผู้สูงอายุ) , Youth Company (สำหรับเยาวชน), การฝึกอบรมในโรงเรียนต่างๆ และการมอบรางวัล RADA Shakespeare
สมาชิกภาคี

สถาบันมีสมาชิกภาคีจำนวนมาก  รวมถึง เจน แอช,  เจน แอชเชอ, เซอร์ ไมเคิล แกมบอน, โรเบิร์ต บอร์น, Jon Cryer, ริชาร์ดดิกวัน Richard Digby Day, เทรเวอร์ อีฟ, เรล์ฟ ไฟนส์, เอ็ดเวิร์ด ฟอกซ์,  เอียน เกล็น, เจอรัลด์ ฮาร์เปอร์, เซอร์ เอียนเกาะ,  เซอร์ แอนโทนี ฮอพกินส์, Sir Derek Jacobi, Patricia Kneale, Paul McGann, แดม เฮเลน เมียร์เรน, Alex Kingston, Sir Trevor Nunn, Dame Diana Rigg, Sir Evelyn de Rothschild, ลอร์ด สโนว์ดอน, Shelley Thompson, แอลัน ริกแมน, ทิโมธี ดาลตัน, เซอร์ โรเจอร์ มัวร์, Steve McFadden และ Dame Joan Collins ผู้ทำหน้าที่เป็นประธานกิตติมศักดิ์ของสมาชิกภาคีของสถาบัน
แหล่งข้มูลอื่น

เว็บไซต์ทางการ
51°31′18″N 0°07′54″W﻿ / ﻿51.521746°N 0.131538°W﻿ / 51.521746; -0.131538
RADA Studios (อาคาร Drill Hall)
โรงละคร RADA บนถนน Malet
ดไวต์ ดี. ไอเซนฮาวร์
เกียรติยศ > ยศทหาร

12 มิถุนายน 1915 : ร้อยตรี
1 กรกฎาคม 1916 : ร้อยโท
15 พฤษภาคม 1917 : ร้อยเอก
2 กรกฎาคม 1920 : พันตรี
15 พฤษภาคม 1922 : ร้อยเอก (ลดยศเนื่องจากกองทัพถูกลดขนาด)
26 สิงหาคม 1924 : พันตรี
1 กรกฎาคม 1936 : พันโท
6 มีนาคม 1941 : พันเอก
29 กันยายน 1941 : พลจัตวา (ชั่วคราว)
27 มีนาคม 1942 : พลตรี (ชั่วคราว)
7 กรกฎาคม 1942 : พลโท (ชั่วคราว)
11 กุมภาพันธ์ 1943 : พลเอก (ชั่วคราว)
30 สิงหาคม 1943 : พลจัตวาและพลตรี
20 ธันวาคม 1944 : จอมพล
พระราชพิธีสมโภชกรุงรัตนโกสินทร์ 200 ปี

| พระราชพิธีสมโภชกรุงรัตนโกสินทร์ 200 ปี |
| --- | --- |
ตราสัญลักษณ์
วันที่: 4–12 และ 21 เมษายน พ.ศ. 2525
ประเทศ: ประเทศไทย
เหตุการณ์ก่อนหน้า: พระราชพิธีสมโภชกรุงรัตนโกสินทร์ 150 ปี
เหตุการณ์ถัดไป: พระราชพิธีสมโภชกรุงรัตนโกสินทร์ 250 ปี
จัดโดย: รัฐบาลไทย
พระราชพิธีสมโภชกรุงรัตนโกสินทร์ 200 ปี เป็นพระราชพิธีที่จัดขึ้นเนื่องในโอกาสที่กรุงรัตนโกสินทร์มีอายุครบ 200 ปี เมื่อวันที่ 6 เมษายน พ.ศ. 2525 ในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่ง พลเอกเปรม ติณสูลานนท์ นายกรัฐมนตรี สมัยนั้น ได้กราบบังคมทูลว่า "ในปี พ.ศ. 2525 กรุงรัตนโกสินทร์จะมีอายุได้ 200 ปี นับเป็นมหามงคลสมัยแสดงถึงความมั่นคงของบ้านเมือง ได้ผ่านพ้นภัยพิบัติต่าง ๆ มาโดยสวัสดี มีความร่มเย็นเป็นสุขด้วยพระบารมีของพระผู้สถาปนากรุงรัตนโกสินทร์ และด้วยพระปรีชาสามารถของสมเด็จพระบูรพมหากษัตริยาธิราชเจ้า ผู้สืบราชสันตติวงศ์ทุกรัชกาลโดยลำดับ รัฐบาลและปวงชนชาวไทยจึงมีความปีติยินดี พร้อมกันแสดงความกตเวทิตาคุณ สำนึกในพระมหากรุณาธิคุณต่อพระมหากษัตริย์ในพระบรมราชจักรีวงศ์ และบรรพชนไทยที่จรรโลงชาติให้มีความรุ่งเรืองสันติสุขสืบมาตราบเท่าทุกวันนี้
จึงทรงพระกรุณาโปรดเกล้าฯ ให้กำหนดการ ในส่วนที่จะทรงบำเพ็ญพระราชกุศลพระราชพิธี สมโภชกรุงรัตนโกสินทร์และฉลองวัดพระศรีรัตนศาสดาราม โดยอนุโลมตามราชประเพณีที่มีมาแล้วในรัชกาลก่อน ทั้งให้สอดคล้องพอเหมาะ พอควรแก่กาลสมัยในปัจจุบัน ดังรายการต่อไปนี้..."
พระราชพิธี > วันอาทิตย์ที่ 4 เมษายน พุทธศักราช 2525

เวลา 16:30 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปการพระราชพิธีทรงบำเพ็ญพระราชกุศลทักษิณานุปทาน ถวายสมเด็จพระบูรพมหากษัตริยาธิราชเจ้า ณ พระที่นั่งอมรินทรวินิจฉัย ในพระบรมมหาราชวัง พระสงฆ์ 24 รูป โดยมีสมเด็จพระสังฆราช (วาสน์ วาสโน) ทรงเป็นประธานเจริญพระพุทธมนต์ และสมเด็จพระญาณสังวร (เจริญ สุวฑฺฒโน) วัดบวรนิเวศวิหาร แสดงพระธรรมเทศนา และสมเด็จพระสังฆราช สมเด็จพระราชาคณะและพระราชาคณะ 25 รูป สดับปกรณ์พระบรมอัฐิ สมเด็จพระบูรพมหากษัตริยาธิราชเจ้า
พระราชพิธี > วันจันทร์ที่ 5 เมษายน พุทธศักราช 2525

เวลา 07:50 น. พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระบรมราชชนนีพันปีหลวง เสด็จพระราชดำเนินไปในการพระราชพิธีบวงสรวงสมเด็จพระบูรพมหากษัตริยาธิราช โดยกระบวนพยุหยาตราชลมารค จากท่าวาสุกรีไปยังท่าราชวรดิฐ โดยจัดเรือพระที่นั่งอนันตนาคราชทอดบัลลังก์บุษบกเป็นเรือนำ เชิญพระชัย(หลังช้าง)ของพระบาทสมเด็จพระพุทธยอดฟ้าจุฬาโลกมหาราช เมื่อกระบวนพยุหยาตราถึงท่าราชวรดิฐแล้ว เสด็จพระราชดำเนินสู่พระบรมมหาราชวัง และจัดกระบวนพระราชอิสริยยศน้อยแห่พระชัย (หลังช้าง) ไปยังพลับพลาท้องสนามหลวง
เวลา 10.10 น. เสด็จพระราชดำเนินไปยังพลับพลาท้องสนามหลวง พระบรมวงศานุวงศ์ คณะองคมนตรี ทูตานุทูต ข้าราชการ ทหาร พลเรือน สมาชิกรัฐสภา ลูกเสือ นักเรียน และทวยราษฎร์ทุกหมู่เหล่า เฝ้าทูลละอองธุลีพระบาท เสด็จออกพระที่นั่งชุมสาย นายกรัฐมนตรีกราบบังคมทูลพระกรุณาทราบฝ่าละอองธุลีพระบาท ถึงความพร้อมใจของรัฐบาลและปวงชนชาวไทย ที่ได้เฉลิมพระเกียรติพระบาทสมเด็จพระพุทธยอดฟ้าจุฬาโลก ทรงเป็นมหาราช และถวายชัยมงคล แล้วมีพระราชดำรัสตอบ จากนั้นเสด็จพระราชดำเนินไปยังมณฑลพิธีบวงสรวง ทรงแปรพระพักตร์สู่วัดพระศรีรัตนศาสดารามและปราสาทพระเทพบิดร ในพระบรมมหาราชวัง ทรงจุดธูปเทียนเครื่องราชสักการะบวงสรวง สมเด็จพระบูรพมหากษัตริยาธิราชเจ้าภาวาส บุนนาค รองราชเลขาธิการ อ่านราชาภิสดุดี เป็นการประกาศพระราชพิธีบวงสรวง
เวลาเย็น (17:05 น.) เสด็จพระราชดำเนินไปยังวัดพระศรีรัตนศาสดาราม ในพระบรมมหาราชวัง ไปในการพระราชพิธีฉลองวัดพระแก้ว สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นแม่กองบูรณปฏิสังขรณ์ตามคำกราบบังคมทูลขอของรัฐบาล กราบบังคมทูลรายงานในการบูรณะวัดพระศรีรัตนศาสดาราม  จากนั้น เสด็จพระราชดำเนินทรงชักสายสูตรยกช่อฟ้าพระอุโบสถวัดพระศรีรัตนศาสดาราม และพระราชทานเทียนชนวนไปจุดดอกไม้เพลิงถวายเป็นพุทธบูชาในการฉลองวัดพระศรีรัตนศาสดาราม
พระราชพิธี > วันอังคารที่ 6 เมษายน พุทธศักราช 2525

พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระบรมราชชนนีพันปีหลวง เสด็จพระราชดำเนินไปยังชานชาลาเชิงสะพานพระพุทธยอดฟ้า ไปในการพระราชพิธีวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ ถวายพุ่มดอกไม้ และทรงจุดธูปเทียนเครื่องราชสักการะพระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช แล้วเสด็จพระราชดำเนินสู่พลับพลาพิธี ทรงศีล และทรงจุดธูปเทียนเครื่องราชสักการะถวายเครื่องบวงสรวง ณ พระที่นั่งชุมสาย หน้าพระบรมราชานุสาวรีย์ รองราชเลขาธิการอ่านอาศิรวาทปฐมราชสดุดี จบแล้วทหารกองเกียรติยศถวายความเคารพ วงดุริยางค์บรรเลงเพลงสรรเสริญพระบารมี ทหารปืนใหญ่ยิงสลุต 21 นัด พระสงฆ์ในมณฑลพิธีกับพระสงฆ์ 209 รูป สี่มุม ป้อมกำแพงพระบรมมหาราชวัง และพระสงฆ์ทั่วราชอาณาจักร ลงอุโบสถเจริญ ชัยมงคลคาถา วัดในพระพุทธศาสนาและศาสนาอื่นทั่วราชอาณาจักร ย่ำฆ้องกลองระฆังขึ้นพร้อมกัน 3 ลา
พระราชพิธี > วันพุธที่ 7 เมษายน พุทธศักราช 2525

พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระบรมราชชนนีพันปีหลวง เสด็จพระราชดำเนินไปยังบริเวณหน้าพระที่นั่งดุสิตมหาปราสาทในพระบรมมหาราชวัง ไปในการพระราชพิธีบวงสรวงพระสยามเทวาธิราช  ซึ่งได้ทรงพระกรุณาโปรดเกล้าฯ ให้เชิญพระสยามเทวาธิราชจากวิมานในพระที่นั่งไพศาลทักษิณ มาประดิษฐานที่บุษบกมุขเด็จ พระที่นั่งดุสิตมหาปราสาท และทรงพระกรุณาโปรดเกล้าฯให้อาณาประชาราษฎร์ได้สักการะพระสยามเทวาธิราชเป็นครั้งแรก ถึงวันที่ 21 เมษายน พุทธศักราช 2525 มีประชาชนทั่วทุกสารทิศเดินทางมาอย่างเนืองแน่นทุกวัน
พระราชพิธี > วันจันทร์ที่ 12 เมษายน พุทธศักราช 2525

มีการอัญเชิญพระพุทธสิหิงค์ ด้วยกระบวนพยุหยาตราชลมารคน้อย ไปยังสะพานพระพุทธยอดฟ้า (ฝั่งธนบุรี) และเชิญไปยังวงเวียนใหญ่ ก่อนที่จะอัญเชิญมาประดิษฐาน ณ ท้องสนามหลวง ในเวลาต่อมา
พระราชพิธี > วันพุธที่ 21 เมษายน พุทธศักราช 2525

พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระบรมราชชนนีพันปีหลวง เสด็จพระราชดำเนินไปยังศาลหลักเมือง ไปในการพระราชพิธีสมโภชหลักเมือง และทรงบำเพ็ญพระราชกุศลบวงสรวงพระเทพารักษ์ ซึ่งได้บูรณะศาลหลักเมืองใหม่ให้ใหญ่สง่างาม เพื่อเป็นสิริสวัสดิ์พิพัฒนมงคลแก่พระมหานครรัตนโกสินทร์
รัฐพิธี

รัฐบาลไทยได้เตรียมการจัดรัฐพิธี เนื่องในโอกาสพระราชพิธีสมโภชกรุงรัตนโกสินทร์ 200 ปี โดยมีรายละเอียด ดังต่อไปนี้
วันศุกร์ที่ 9 เมษายน พ.ศ. 2525 เวลา 19.00 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปยังทำเนียบรัฐบาล ไปในงานมหามงคลสโมสรสันนิบาต เพื่อแสดงออกถึงความจงรักภักดีต่อเบื้องพระยุคลบาทในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และแสดงออกถึงความชื่นชมยินดี ที่พระบรมราชจักรีวงศ์ได้สถิตสถาพรมาเป็นเวลา 200 ปี ยั่งยืนนานยิ่งกว่าพระบรมราชวงศ์อื่นใดที่เสด็จขึ้นผ่านพิภพปกครองราชอาณาจักรไทยมาแล้วในอดีต โดยขอพระราชทานเสด็จพระราชดำเนินพร้อมด้วย พระบรมวงศานุวงศ์ เป็นงานที่ยิ่งใหญ่ วิจิตรงดงามยิ่งกว่างานใด ๆ ที่เคยจัดมา
การประชาสัมพันธ์

โดยสถานีวิทยุกระจายเสียง สถานีโทรทัศน์ และสื่อมวลชนทุกสำนัก จะถ่ายทอดสดงานพระราชพิธีและกิจกรรมเฉลิมพระเกียรติ โดยให้ทุกสถานีเชื่อมโยงสัญญาณจากโทรทัศน์รวมการเฉพาะกิจแห่งประเทศไทย
ตราสัญลักษณ์

| ตราสัญลักษณ์พระราชพิธีสมโภชกรุงรัตนโกสินทร์ 200 ปี |
| --- | --- |

รายละเอียด
ผู้ใช้ตรา: รัฐบาลไทยและสำนักพระราชวัง
เริ่มใช้: พ.ศ. 2525
โล่: ภาพซุ้มวิมาน
ประคองข้าง: เทวดา
คำขวัญ: สมโภชกรุงรัตนโกสินทร์ ๒๐๐ ปี พ.ศ. ๒๕๒๕
ส่วนประกอบอื่น: ศิลปไทยทั้งสีและลายเส้น
การใช้: พระราชพิธีสมโภชกรุงรัตนโกสินทร์ 200 ปี
ตราสัญลักษณ์ พระราชพิธีสมโภชกรุงรัตนโกสินทร์ 200 ปี ภาพมีลักษณะเป็นศิลปไทยทั้งสีและลายเส้น ประกอบด้วย ภาพเทวดาสององค์พนมมือไว้ หันหน้าเข้าหากัน อันมีความหมายว่า กรุงเทพมหานครเป็นเมืองแห่งชาวเทวดา และได้ร่วมกันเฉลิมฉลองกรุงรัตนโกสินทร์ในวาระสำคัญครบ 200 ปี  เหนือภาพเทวดาเป็นภาพซุ้มวิมาน หมายถึง สิ่งก่อสร้างของกรุงเทพมหานคร (แบบซุ้มนี้ได้แบบมาจากซุ้มประดิษฐานพระสยามเทวาธิราช ในพระบรมมหาราชวัง ตามคำแนะนำของท่านรองราชเลขาธิการ) เบื้องล่างเป็นอักษรข้อความว่า สมโภชกรุงรัตนโกสินทร์ 200 ปี อยู่ด้านบน พ.ศ. 2525 อยู่ด้านล่าง
กรมสารนิเทศ

| --- | --- |
Department of Information
ตรากรมสารนิเทศ
ภาพรวมกรม
ก่อตั้ง: 6 เมษายน พ.ศ. 2503; 64 ปีก่อน (2503-04-06)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: 443 ถนนศรีอยุธยา แขวงทุ่งพญาไท เขตราชเทวี กรุงเทพมหานคร
งบประมาณต่อปี: 40,193,636 บาท (พ.ศ. 2566)
ฝ่ายบริหารกรม: นิกรเดช พลางกูร, อธิบดี ปาณิดล ปัจฉิมสวัสดิ์, รองอธิบดี มาระตี นะลิตา อันดาโม, รองอธิบดี
ต้นสังกัดกรม: กระทรวงการต่างประเทศ
เว็บไซต์: เว็บไซต์ของกรม
กรมสารนิเทศ มีภารกิจเกี่ยวกับงานสารนิเทศและการทูตเชิงวัฒนธรรม โดยการประชาสัมพันธ์ สร้างเครือข่ายกับสื่อมวลชนต่างประเทศและระหว่างสื่อมวลชนท้องถิ่นกับสื่อ มวลชนต่างประเทศในไทย และส่งเสริมกิจกรรมทางวัฒนธรรมรวมทั้งแลกเปลี่ยนด้านวัฒนธรรมกับนานาประเทศ เพื่อเผยแพร่ภาพพจน์ที่ดีของประเทศไทยและปกป้องรักษาผลประโยชน์ของชาติ หรือทำหน้าที่โฆษกของกระทรวงการต่างประเทศอีกหน้าที่หนึ่ง
ภารกิจ และหน้าที่

ประมวลและวิเคราะห์ข่าวต่าง ๆ ทั้งภายในและนอกประเทศ
เผยแพร่ติดต่อและประสายงานในกิจการที่เกี่ยวกับวัฒนธรรมด้านต่าง ๆ ทั้งในด้านศิลปะ การศึกษา ดนตรี การกีฬา วิทยาศาสตร์ และด้านอื่น ๆ กับต่างประเทศ
ประชาสัมพันธ์และชี้แจงนโยบายและทัศนะของประเทศไทยแก่ผู้แทนหนังสือ พิมพ์และสื่อมวลชนต่าง ๆ รวมทั้งติดตามข่าว บทความหนังสือพิมพ์ และข่าวสารต่าง ๆ ทั้งภายในและนอกประเทศ
จัดทำรายการข่าว สารคดี และบทความ และควบคุมและบริหารสถานีวิทยุวิทยุต่างประเทศ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
หน่วยงานในสังกัดกรมสารนิเทศ

สำนักงานเลขานุการกรม
กองการสื่อมวลชน
กองประชาสัมพันธ์การทูตสาธารณะ
กองประมวลและวิเคราะห์ข่าว
กองการทูตวัฒนธรรม
มูลนิธิยุวทูตความดี
พรรคก้าวหน้า (พ.ศ. 2526)

บทความนี้เกี่ยวกับพรรคการเมืองที่ก่อตั้งในปี พ.ศ. 2526 สำหรับความหมายอื่น ดูที่ พรรคก้าวหน้า
| พรรคก้าวหน้า  |
| --- | --- |

หัวหน้า: อุทัย พิมพ์ใจชน
เลขาธิการ: ไชยยศ สะสมทรัพย์
คำขวัญ: โดยประชาชน เพื่อคนรุ่นใหม่
ก่อตั้ง: 22 มีนาคม พ.ศ. 2526
ถูกยุบ: 14 เมษายน พ.ศ. 2532
แยกจาก: พรรคประชาธิปัตย์
ยุบรวมกับ: พรรคเอกภาพ
ที่ทำการ: ๘/๑๒ ซอยลาดพร้าว ๒๓ ถนนลาดพร้าว เขตบางเขน กรุงเทพมหานคร
อุดมการณ์: ก้าวหน้า   ต่อต้านเผด็จการคณาธิปไตย ประชาธิปไตย
การเมืองไทย    รายชื่อพรรคการเมือง การเลือกตั้ง
พรรคก้าวหน้า พรรคการเมืองไทยที่ก่อตั้งเมื่อวันที่ 22 มีนาคม พ.ศ. 2526 มีนายอุทัย พิมพ์ใจชน เป็นหัวหน้าพรรค และนายบุญเกิด หิรัญคำ เป็นเลขาธิการพรรค และมีสำนักงานตั้งอยู่ที่ถนนลาดพร้าว เขตบางเขน กรุงเทพมหานคร โดยมีสัญลักษณ์เป็นรูปพานรัฐธรรมนูญสีน้ำเงินในวงล้อธรรมจักร กำรอบพานสีเหลือง ตัวอักษรรอบวงเป็นสีแดง
ประวัติ

พรรคก้าวหน้า ก่อตั้งขึ้นเมื่อวันที่ 22 มีนาคม พ.ศ. 2526 และได้ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 เป็นครั้งแรก และได้รับเลือกตั้งจำนวน 3 คน คือ อุทัย พิมพ์ใจชน (จังหวัดชลบุรี) เกษม บุตรขุนทอง (จังหวัดเพชรบูรณ์) และอนันต์ ฉายแสง (จังหวัดฉะเชิงเทรา)
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้ง 7 ที่นั่ง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้ 8 ที่นั่ง จนกระทั่งในปี พ.ศ. 2532 จึงได้ยุบพรรคเข้าร่วมกับพรรคเอกภาพ โดยศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
บทบาทในสภาผู้แทนราษฎร

ในการอภิปรายไม่ไว้วางใจรัฐบาลพลเอกเปรม ติณสูลานนท์ ครั้งหนึ่ง มีการลงชื่อขอเปิดอภิปรายโดย ส.ส.พรรคร่วมฝ่ายค้าน แต่ทว่าก่อนการเปิดอภิปรายไม่กี่วัน ส.ส.พรรคก้าวหน้า 2 คน คือ นายวิสันต์ เดชเสน (จังหวัดยโสธร) และนายเสกสรร แสนภูมิ (จังหวัดสุรินทร์)  ซึ่งได้ร่วมลงชื่อไปแล้ว ได้ถอนชื่อออก ทำให้มีสมาชิกลงชื่อไม่เพียงพอต่อการเปิดอภิปราย การอภิปรายในครั้งนั้นจึงไม่เกิดขึ้น
บุคลากรในพรรค > หัวหน้าพรรค

นายอุทัย พิมพ์ใจชน (22 มีนาคม พ.ศ. 2526 - 14 เมษายน พ.ศ. 2532)
บุคลากรในพรรค > เลขาธิการพรรค

นายบุญเกิด หิรัญคำ (22 มีนาคม พ.ศ. 2526 - 17 พฤศจิกายน พ.ศ. 2529)
นาวาโทเดชา สุขารมณ์ ร.น. (17 พฤศจิกายน พ.ศ. 2529 - 11 มิถุนายน พ.ศ. 2531)
นายไกรสร นันทมานพ (11 มิถุนายน พ.ศ. 2531 - 9 กันยายน พ.ศ. 2531)
นายไชยยศ สะสมทรัพย์ (9 กันยายน พ.ศ. 2531 - 14 เมษายน พ.ศ. 2532)
ผลการเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
| 2526 | 3 / 324 | 338,140 | 1.3% |  3 ที่นั่ง | ฝ่ายค้าน | อุทัย พิมพ์ใจชน |
| 2529 | 7 / 347 | 1,998,721 | 5.3% |  4 ที่นั่ง | ร่วมรัฐบาล | อุทัย พิมพ์ใจชน |
| 2531 | 8 / 357 | 1,114,468 | 2.8% |  1 ที่นั่ง | ฝ่ายค้าน | อุทัย พิมพ์ใจชน |
ทัช ณ ตะกั่วทุ่ง

| ทัช ณ ตะกั่วทุ่ง |
| --- | --- |
ทัชในคอนเสิร์ตแกรมมี่ อาร์เอส: ไนน์ตีส์เวอร์ซารี เมื่อปี 2566
เกิด: ขวัญทัศน์ ณ ตะกั่วทุ่ง 17 กุมภาพันธ์ พ.ศ. 2512 (56 ปี) จังหวัดพระนคร ประเทศไทย
สัญชาติ: ไทย
ศิษย์เก่า: มหาวิทยาลัยรามคำแหง
อาชีพ:  นักร้อง  นักแสดง 
ปีปฏิบัติงาน: พ.ศ. 2533 – ปัจจุบัน
ส่วนสูง: 1.80 เมตร (5 ฟุต 11 นิ้ว)
บิดามารดา: รัฐกรณ์ ณ ตะกั่วทุ่ง (บิดา) มุกดา ณ ตะกั่วทุ่ง (มารดา)
ญาติ: เอกขำ ณ ตะกั่วทุ่ง (ปู่) ฝอย ณ ตะกั่วทุ่ง (ย่า) ฉัตรชัย ณ ตะกั่วทุ่ง (น้องชาย) กัญรัญช์ ณ ตะกั่วทุ่ง (น้องสาว)
อาชีพทางดนตรี
แนวเพลง: ป็อป, ร็อก, ป๊อปแดนซ์, ลูกทุ่ง, คันทรี, กอสเปล, สตริง, โฟล์ก, บลูส์
ค่ายเพลง: อาร์เอส
 
ทัช ณ ตะกั่วทุ่ง ชื่อเล่น ป้อม (เกิดวันที่ 17 กุมภาพันธ์ พ.ศ. 2512) เป็นนักร้อง นักแสดงชาวไทยที่มีชื่อเสียง ภายใต้สังกัดอาร์เอสและอาร์สยามตามลำดับ แรกเริ่มเข้าวงการเป็นนักร้องแนวเพลงป๊อปคันทรีและป๊อปโฟล์ค ก่อนจะหันมาร้องเพลงลูกทุ่งผสมแนวสตริง โดยมีเพลงฮิตสร้างชื่อเสียง เช่น "มือที่สาม", "เท้าไฟ", "ลื่น", "ไม่มีที่ไป", "กลัวเบื่อ", "จำไว้เลย", "ห่วงฉันบ้างไหม" เป็นต้น
ปฐมวัยและการศึกษา

ทัชมีชื่อจริงว่า ขวัญทัศน์ ณ ตะกั่วทุ่ง เกิดที่โรงพยาบาลพระมงกุฎเกล้า กรุงเทพมหานคร เป็นบุตรคนโตของนายรัฐกรณ์ ณ ตะกั่วทุ่ง (นามเดิมเสรี ณ ตะกั่วทุ่ง) (เสียชีวิตแล้วด้วยโรคเส้นเลือดในสมองตีบ ในวัย 85 ปี ในช่วงเช้า (เวลา 04.00 น.) เมื่อวันที่ 10 กันยายน 2564) และนางมุกดา ณ ตะกั่วทุ่ง โดยคุณพ่อเป็นชาวอำเภอตะกั่วป่า จังหวัดพังงา เป็นบุตรของร้อยตำรวจเอกขำ และนางฝอย ณ ตะกั่วทุ่ง (คุณปู่และคุณย่าของทัช) มีอาชีพเป็นพนักงานแผนกประกันภัย ให้กับ บริษัทเมืองไทยประกันชีวิต จำกัด (มหาชน)
ทัช มีน้อง 2 คน ได้แก่ นายฉัตรชัย และนางสาวกัญรัญช์ ณ ตะกั่วทุ่ง
ทัชจบการศึกษาระดับมัธยมศึกษาตอนต้นจากโรงเรียนทวีธาภิเศก อาชีวศึกษาจากโรงเรียนพาณิชยการราชดำเนิน และจบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง เมื่อต้นปี พ.ศ. 2550
วงการบันเทิง > สองอัลบั้มแรกและแสดงภาพยนตร์ครั้งแรก

ทัชเข้าสู่วงการบันเทิงด้วยการตั้งวงดนตรีกับเพื่อน ๆ เล่นตามผับและสถานบันเทิงต่าง ๆ ยามค่ำคืนตั้งแต่สมัยเรียนอาชีวะ เขาเกือบจะได้เป็นศิลปินในวงแกรนด์เอ็กซ์ กลุ่มขวดโหล แต่ผลสุดท้ายก็ไม่ได้เป็น ก่อนจะเข้าสู่บริษัท อาร์.เอส.โปรโมชั่น ด้วยการเสนอเดโมเทปไปให้พิจารณา และได้ออกอัลบั้มเพลงป๊อปร็อคและแนวคันทรี่ชุดแรกใน พ.ศ. 2533 ในชื่อชุด สัมผัสทัช ถือว่าเป็นอัลบั้มแนวเพลงป็อปร็อกและคันทรี ที่ประสบความสำเร็จ มีเพลงที่มีชื่อเสียง คือ "กลัวเบื่อ", "มือที่สาม", "โยนมันทิ้งไป"
ทัช ประสบความสำเร็จมากขึ้นในอัลบั้มชุดที่ 2 ในปีถัดมา คือ ชุด ทัช ธันเดอร์ ที่เปลี่ยนแปลงตัวเองจากนักร้องแนวป๊อปร็อคและคันทรีเป็นนักร้องในแนวป๊อปแดนซ์ ผสมกับท่วงทำนองแร็ปหรือแนวร็อกนิด ๆ แต่บางเพลงยังเป็นแนวกอสเปลอยู่บางเพลง ที่ในขณะนั้นเพิ่งจะเข้าสู่วงการเพลงเมืองไทย อัลบั้มชุดนี้ประสบความสำเร็จเป็นอย่างมาก ในชุดนี้มีหลายเพลงที่ได้รับความนิยม เช่น "เท้าไฟ", "จำไว้เลย", "คิดคึก", "จมน้ำตา" เป็นต้น
จากนั้นทัชได้แสดงภาพยนตร์เป็นครั้งแรกในชีวิต ซึ่งก็เป็นภาพยนตร์เรื่องแรกของอาร์.เอส.ด้วย คือเรื่อง รองต๊ะแล่บแปล๊บ โดยแสดงร่วมกับ วาสนา พูนผล, ภาณุเดช วัฒนสุชาติ และบริบูรณ์ จันทร์เรือง มีเนื้อเรื่องเป็นภาพยนตร์เพลงวัยรุ่นผสมแฟนตาซี ซึ่งเรื่องนี้ทัชได้ทั้งร้องและเต้นตามแบบที่ถนัด และมีอัลบั้มเพลงประกอบภาพยนตร์ออกมาด้วย
วงการบันเทิง > เข้าสู่วงการละครโทรทัศน์

พ.ศ. 2536 ทัชปล่อยอัลบั้มชุดที่ 3 มหัศจรรย์ โดยวางแผงเมื่อวันที่ 16 เมษายน มีเพลงที่ได้รับความนิยม เช่น "มหัศจรรย์", "ไม่มีที่ไป", "ใจจำยอม", "กลัวผี", "เธอที่หนึ่ง" สองปีถัดมา เขาออกอัลบั้มชุดที่ 4 ทัช V-4 ในวันที่ 1 เมษายน มีเพลงที่ได้รับความนิยม ได้แก่ "ห่วงฉันบ้างไหม", "น้อย ๆ หน่อย", "แค่ดิน", "กิ๊กเลย" และในปีเดียวกันนั้นเอง เขาได้แสดงภาพยนตร์อีกครั้งกับต้นสังกัดเดิม ในเรื่อง เกิดอีกทีต้องมีเธอ โดยแสดงร่วมกับกุลสตรี ศิริพงษ์ปรีดา และโชคชัย เจริญสุข
ในส่วนของการแสดงละครโทรทัศน์ เขาแสดงมาทั้งหมด 4 เรื่อง ได้แก่
เกิดแต่ตม แสดงร่วมกับสุวนันท์ คงยิ่ง
กระถินริมรั้ว แสดงร่วมกับชฎาพร รัตนากร
ภูตพิศวาส แสดงร่วมกับกุลสตรี ศิริพงศ์ปรีดา
ปะการังสีดำ แสดงร่วมกับอภิรดี ภวภูตานนท์ ณ มหาสารคาม และอรจิรา ณภัทร
วงการบันเทิง > หน้ากากเงาะป่า และละครเวทีเรื่องแรก

พ.ศ. 2560 ทัชได้กลับมาขึ้นเวทีร้องเพลงอีกครั้งในรายการ The Mask Singer หน้ากากนักร้อง ซีซันที่ 2 ทางช่องเวิร์คพอยท์ โดยเขาเข้าแข่งขันฉายา "หน้ากากเงาะป่า" โดยในรอบแรกของกลุ่มบี เขาร้องเพลง "ใบไม้" ของวงฟลาย ซึ่งถึงแม้จะพ่ายแพ้ให้แก่หน้ากากอีกาเผือก (นิภาภรณ์ ฐิติธนการ) แต่ก็สร้างความประทับใจให้กับผู้ชมเป็นอย่างมาก ต่อมาเอไทม์ได้จัดคอนเสิร์ตเจ-ดีเอ็นเอ ซึ่งทำให้เขาได้ร้องเพลงร่วมกับเจตริน วรรธนะสิน
ต่อมาใน พ.ศ. 2562 เขาได้แสดงละครเวทีเป็นครั้งแรกที่โรงละครเมืองไทยรัชดาลัย เธียเตอร์ ในเรื่อง บัลลังก์เมฆ เดอะมิวสิคัล โดยเขารับบท "ชูนาม" สามีคนแรกของปานรุ้ง เป็นนักพนัน เที่ยวกลางคืน หนุ่มสังคม เจ้าคารม เพลย์บอยเท้าไฟ ที่พาปานรุ้งไปสู่จุดต่ำสุดของชีวิต
ชีวิตส่วนตัว

ทัช มีชื่อเล่นว่า "ป้อม" แต่ผู้คนนิยมเรียกว่า "ทัช" ตามชื่อที่ใช้ในวงการบันเทิง
เขาเคยคบหากับภัชธีญา กลิ่นสนิท อดีตรองนางสาวไทยปี 2533 แต่ก็เลิกรากันไป ก่อนที่จะคบหากับ ณิชชยาณัฐ ศิริพงศ์ปรีดา (กุลสตรี ศิริพงศ์ปรีดา) ที่เคยแสดงละครร่วมกันอยู่ระยะหนึ่ง ก่อนจะเลิกกันไป
ผลงานเพลง > สตูดิโออัลบั้ม

| ชื่ออัลบั้ม | รายละเอียดอัลบั้ม | รายชื่อเพลง |
| --- | --- | --- |
| สัมผัสทัช |  วางจำหน่าย: 25 กุมภาพันธ์ พ.ศ. 2533  สังกัด: อาร์เอส |  กลัวเบื่อ  มือที่สาม  เลยเลยไป  ฝืนใจไม่เป็น  ลองดู  โยนมันทิ้งไป  ไม่หนักซักหน่อย  คนเคยตัว  เก่าไปใหม่มา  ฝันกับจริง |
| ทัช ธันเดอร์ |  วางจำหน่าย: 19 มิถุนายน พ.ศ. 2534  สังกัด: อาร์เอส |  เท้าไฟ  จำไว้เลย  ยังดีกว่า  จริงหรอะ  มาเพื่อลา  คิดคึก  มือเปล่า  สอนมวย  หน้าเนื้อในเสือ  จมน้ำตา |
| ทัช มหัศจรรย์ |  วางจำหน่าย: 16 เมษายน พ.ศ. 2536  สังกัด: อาร์เอส |  กลัวผี  ใจจำยอม  มหัศจรรย์  เกินพอ  บอกแล้วอย่าเสี่ยง  ลื่น  ไม่มีที่ไป  เธอที่หนึ่ง  24 ชม.  ไม่ใช่ดาว (เพลงประกอบละคร กระถินริมรั้ว) |
| Touch V-4 |  วางจำหน่าย: 1 เมษายน พ.ศ. 2538  สังกัด: อาร์เอส |  น้อย ๆ หน่อย  ห่วงฉันบ้างไหม  แค่ดิน  อกหักมันกว่าเยอะ  อย่ารำคาญ  ตามสั่ง  กิ๊กเลย  ชัดเลย  ผิดตรงไหน  เชื่อใจ  ตามสบาย |
| ทัช ไซโคลน |  วางจำหน่าย: 9 เมษายน พ.ศ. 2540  สังกัด: อาร์เอส |  นิดนึง  ไม่มีใครยอม  อย่าดีแต่พูด  ขอบใจ  สารภาพ  ปั๊มหัวใจ (Heart Station)  กลับมา  ดิ้นไปทางเธอ  Ya Ya Ya  พาฉันไป |
| Touch Happiness (บันเทิงเริงใจ) |  วางจำหน่าย: 1 ธันวาคม พ.ศ. 2542  สังกัด: อาร์เอส |  บันเทิงเริงใจ  กอดฉันอีกครั้ง  ตัวปัญหา  เป็นอะไรไปแล้ว  ทำไม่ได้  สัมผัสที่ 6  ฝากบอก  ถลอกปอกเปิก  ทางออก  รักก็เปิด..ไม่รักก็ปิด |
| Sparking Touch |  วางจำหน่าย: 31 กรกฎาคม พ.ศ. 2544  สังกัด: อาร์เอส |  ดาวกระจาย  อย่าร้องไห้คนเดียว  ควันที่ลอยต่ำ  พบกันคืนนี้  ค่อยเป็นค่อยไป  โสดทำไม  วันที่เฝ้ารอ  อย่างไรก็เสียใจ  ปิดคดี  สะดุ้ง |
| Touch Reverse |  วางจำหน่าย: 15 ตุลาคม พ.ศ. 2545  สังกัด: อาร์เอส |  แสงดาวฝั่งทะเล  กอดฉันอีกครั้ง  บันเทิงเริงใจ  ห่วงฉันฉันบ้างไหม  มือที่สาม  ใจจำยอม  ไม่มีที่ไป  มาเพื่อลา |
| สายใยแห่งรัก |  วางจำหน่าย: 21 เมษายน พ.ศ. 2546  สังกัด: อาร์เอส |  สายใย  คนขี้เหงา  เพราะเรานั้นคู่กัน  รักเธอจริงๆ  เวทีนี้ไม่มีพี่เลี้ยง  เสียแรงรัก  หลอมละลาย  โกหกหน้าตาย  ไฟตกน้ำ  หลอกใช้ |
| สัมผัสทุ่ง |  เมษายน พ.ศ. 2547  สังกัด: อาร์เอส |  |
| ลูกทุ่งแฟนตาซี |  มกราคม พ.ศ. 2549  สังกัด: อาร์เอส |  |